
Nr. 851 din 21 februarie 2023
REFERAT DE APROBARE

la proiectul de hotărâre privind asocierea comunei Vulcana-Băi, prin Consiliul Local al comunei Vulcana-Băi, cu județul Dâmbovița, prin Consiliul Județean Dâmbovița, pentru implementarea obiectivului de investiții „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Dâmbovița”, în vederea depunerii cererii de finanțare în cadrul Planului Național de Redresare și Reziliență, Pilonul VI. Politici pentru noua generație Componenta C15: Educație
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul  de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la cele ale art. 136 alin. (2), alin. (3) și alin. (8) lit. a) din Ordonanţa de urgenţă nr. 57/2019 privind Codul administrativ, cu modificările și completările ulterioare, având ca obiect: „asocierea comunei Vulcana-Băi, prin Consiliul Local al comunei Vulcana-Băi, cu județul Dâmbovița, prin Consiliul Județean Dâmbovița, pentru implementarea obiectivului de investiții „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Dâmbovița”.
Sediul materiei privind această capacitate a Consiliului Local îl reprezintă:
a) art. 120 alin. (1), art. 121 alin. (1) și alin. (2)  și art. 136 alin.(1), alin. (2) și alin. (4) din Constituția României, republicată;

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) și art. 2009 – 2039 din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 1 alin. (2), art. 3, art. 6 - art.13, art. 75, art. 84-art. 85, art. 89  – art. 92, art. 95 alin. (2), art. 96, art. 98, art. 105 alin. (1), art. 110, art. 129  alin. (1) și alin. (2) lit. b) și e), alin. (9) lit. c) raportate la cele ale art. 155 alin. (1) lit. d), 197 alin.(1), (2), (4) și (5), art. 198 alin. (1), art. 199 alin. (1) și  (2), art. 240, art.243 lit. a)  din Ordonanța de urgență nr. 57/2019 privind Codul administrativ, cu modificările și completările ulterioare;

e) art. 24 alin. (11) , art. 35  și art. 53 din Legea  nr. 273/2006 privind finanțele publice locale, cu modificările și completările ulterioare;

f) Legii nr. 98/2016 privind achizițiile publice, cu modificările și completările ulterioare;

g) Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

h) Planul Național de Redresare și Reziliență al României aprobat de Consiliul UE -28 octombrie 2021;

i) Hotărârii Guvernului  nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență
j) Ghidul solicitantului pentru investiția „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, aprobat prin ordinul de ministru nr. 6.423/19.12.2022;

Proiectul de hotărâre urmează procedura prevăzută de art. 136 alin. (8) lit. b) din Ordonanţa de urgenţă nr. 57/2019 privind Codul administrativ, cu modificările și completările ulterioare, fiind depus la consilierul privind achizițiile publice din aparatul de specialitate al primarului comunei, în vederea întocmirii raportului compartimentului de resort şi la Comisia de specialitate A,  în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei și Comisia de specialitate B, în domeniile: gestionarea serviciilor de interes local, cooperarea interinstituțională pe plan intern și extern și orice alte atribuții, în toate domeniile de interes local, cu excepția celor date în mod expres în competența altor autorități publice, precum și orice alte atribuții stabilite prin lege.
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind „asocierea comunei Vulcana-Băi, prin Consiliul Local al comunei Vulcana-Băi, cu județul Dâmbovița, prin Consiliul Județean Dâmbovița, pentru implementarea obiectivului de investiții „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din județul Dâmbovița”, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele.

